તા 28ના રોજ આપના બનતા કાર્ય અટકી જશે. હાથમાં આવેલો લાભ અથવા પ્રગતિની તકમાં છેલ્લી ખડીએ પાસુ પલટાઈ જતા તમે નસીબનો દોષ કાઢશો. આપની ક્ષમતા કરતા વધુ કામની જવાબદારી આપ લેશો જેથી માનસિક તણાવની પરિસ્થિતિ રહેશે. તા 29 અને 30 દરમિયાન એક વાર ફરીથી જોશ અને ઉત્સાહ અનુભવશો. પરિવારનો સાથ મેળવશો. આપની સલાહ કોઈના માટે લાભ કર્તા રહેશે. રાજકીય કાર્યોમાં સફળતા મળશે. શત્રુ અને વિરોધીઓનો નાશ થશે તા 31 અને 1 દરમિયાન કોઈ મોટા અધિકારીના સાથને કારણે આપનું અટકેલું કાર્ય પૂર્ણ થશે. આર્થિક સ્થિતિમાં સુધારો થશે. પ્રેમસંબંધોમાં આગળ વધી શકો છો પરંતુ ખાસ કરીને નવા સંબંધોની શરૂઆત કરવામાં તેમજ પ્રેમનો પ્રસ્તાવ મુકવામાં સતર્કતા રાખવી. નોકરિયાતોને કોઈ મહત્ત્વના કાર્યની જવાબદારી આપને સોંપવામાં આવશે. આપ કુશળતાથી કાર્ય પૂર્ણ કરશો. યશ-કીર્તિ અને માનસન્માનમાં વધારો થશે. તા 2 અને 3ના રોજ ક્યાંયથી રોકાયેલ પૈસા પ્રાપ્ત થશે. આપના વિચારોમાં સકારાત્મકતા આવશે. આપ ઘરની સાજસજાવટ અને સફાઈના કાર્યોમાં વ્યસ્ત રહેશો. વિદ્યાર્થીઓનું ધ્યાન પોતાના લક્ષ્ય પર રહેશે.